CELEX: 32013D0470
Language: ro
Date: 2013-09-20 00:00:00
Title: 2013/470/UE: Decizia de punere în aplicare a Comisiei din 20 septembrie 2013 de modificare a Deciziilor 2010/470/UE și 2010/472/UE în ceea ce privește cerințele de sănătate animală referitoare la scrapie pentru comerțul și importurile în Uniune de material seminal, ovule și embrioni de animale din speciile ovină și caprină [notificată cu numărul C(2013) 5917]  Text cu relevanță pentru SEE

24.9.2013   
            
            
               RO
            
            
               Jurnalul Oficial al Uniunii Europene
            
            
               L 252/32
            
         DECIZIA DE PUNERE ÎN APLICARE A COMISIEI
   din 20 septembrie 2013
   de modificare a Deciziilor 2010/470/UE și 2010/472/UE în ceea ce privește cerințele de sănătate animală referitoare la scrapie pentru comerțul și importurile în Uniune de material seminal, ovule și embrioni de animale din speciile ovină și caprină
   [notificată cu numărul C(2013) 5917]
   (Text cu relevanță pentru SEE)
   (2013/470/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (1), în special articolul 11 alineatul (2) a patra liniuță, articolul 11 alineatul (3) a treia liniuță, articolul 17 alineatul (2) litera (b), articolul 18 alineatul (1) prima liniuță și articolul 19 teza introductivă și litera (b),
   întrucât:
   
               (1)
            
            
               Decizia 2010/470/UE a Comisiei (2) stabilește modelele de certificate de sănătate pentru comerțul în interiorul Uniunii, printre altele pentru transporturile de material seminal, ovule și embrioni de animale din speciile ovină și caprină. Anexele III și IV la decizia respectivă stabilesc modelele relevante de certificate de sănătate.
            
         
               (2)
            
            
               Decizia 2010/472/UE a Comisiei (3) stabilește, printre altele, cerințele de certificare pentru importul în Uniune de transporturi de material seminal, ovule și embrioni de animale din speciile ovină și caprină. Partea 2 din anexa II și partea 2 din anexa IV la decizia respectivă stabilesc modelele relevante de certificate de sănătate.
            
         
               (3)
            
            
               Regulamentul (CE) nr. 999/2001 al Parlamentului European și al Consiliului (4) stabilește norme pentru prevenirea, controlul și eradicarea unor encefalopatii spongiforme transmisibile („EST”) la bovine, ovine și caprine. Capitolul A din anexa VIII la regulamentul menționat stabilește condițiile pentru comerțul în interiorul Uniunii cu animale vii, material seminal și embrioni. De asemenea, anexa IX la regulamentul menționat stabilește condițiile pentru importul în Uniune de animale vii, embrioni, ovule și produse de origine animală.
            
         
               (4)
            
            
               Având în vedere noile dovezi științifice, Regulamentul (CE) nr. 999/2001 a fost modificat prin Regulamentul (UE) nr. 630/2013 al Comisiei (5). Modificările la Regulamentul (CE) nr. 999/2001 ridică majoritatea restricțiilor cu privire la scrapia atipică. Prin aceste modificări se continuă, de asemenea, alinierea la standardele Organizației Mondiale pentru Sănătatea Animalelor (OIE) a normelor referitoare la comerțul în interiorul Uniunii și la importurile de ovine și caprine, precum și de material seminal și embrioni ai acestora, pentru a reflecta abordarea mai strictă în ceea ce privește scrapia clasică.
            
         
               (5)
            
            
               Prin urmare, modelele de certificate de sănătate pentru comerțul în interiorul Uniunii cu loturi de material seminal, ovule și embrioni de animale din speciile ovină și caprină stabilite în anexele III și IV la Decizia 2010/470/UE și modelele de certificate de sănătate pentru importurile în Uniune de transporturi de material seminal, ovule și embrioni de animale din speciile ovină și caprină stabilite în anexele II și IV la Decizia 2010/472/UE ar trebui să fie modificate pentru a reflecta cerințele prevăzute în Regulamentul (CE) nr. 999/2001, astfel cum a fost modificat prin Regulamentul (UE) nr. 630/2013.
            
         
               (6)
            
            
               Prin urmare, Deciziile 2010/470/UE și 2010/472/UE ar trebui modificate în consecință.
            
         
               (7)
            
            
               Pentru a se evita eventuale perturbări ale comerțului și ale importurilor în Uniune de transporturi de material seminal, ovule și embrioni de animale din speciile ovină și caprină, utilizarea certificatelor de sănătate emise în conformitate cu Decizia 2010/470/UE și Decizia 2010/472/UE, în versiunile lor anterioare modificărilor introduse prin prezenta decizie, ar trebui să fie autorizată pentru o perioadă de tranziție, în anumite condiții.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele III și IV la Decizia 2010/470/UE se modifică în conformitate cu anexa I la prezenta decizie.
   Articolul 2
   Anexele II și IV la Decizia 2010/472/UE se modifică în conformitate cu anexa II la prezenta decizie.
   Articolul 3
   (1)   Pentru o perioadă de tranziție, până la 31 decembrie 2014, statele membre autorizează comerțul în interiorul Uniunii cu loturi de:
   
               (a)
            
            
               material seminal de animale din speciile ovină și caprină, care a fost recoltat, prelucrat și depozitat în conformitate cu Directiva 92/65/CEE până la 31 decembrie 2013 și este însoțit de un certificat de sănătate emis cel târziu la 31 decembrie 2014, în conformitate cu modelul de certificat de sănătate prezentat în partea A din anexa III la Decizia 2010/470/UE, în versiunea de dinainte de introducerea modificărilor prin prezenta decizie;
            
         
               (b)
            
            
               ovule și embrioni de animale din speciile ovină și caprină, care au fost recoltați, prelucrați și depozitați în conformitate cu Directiva 92/65/CEE până la 31 decembrie 2013 și sunt însoțiți de un certificat de sănătate emis cel târziu la 31 decembrie 2014, în conformitate cu modelul de certificat de sănătate prezentat în partea A din anexa IV la Decizia 2010/470/UE, în versiunea de dinainte de introducerea modificărilor prin prezenta decizie.
            
         (2)   Pentru o perioadă de tranziție, până la 31 decembrie 2014, statele membre autorizează importurile în Uniune de transporturi de:
   
               (a)
            
            
               material seminal de animale din speciile ovină și caprină, care a fost recoltat, prelucrat și depozitat în conformitate cu Directiva 92/65/CEE până la 31 decembrie 2013 și este însoțit de un certificat de sănătate emis cel târziu la 31 decembrie 2014, în conformitate cu modelul de certificat de sănătate prezentat în partea 2 secțiunea A din anexa II la Decizia 2010/472/UE, în versiunea de dinainte de introducerea modificărilor prin prezenta decizie;
            
         
               (b)
            
            
               ovule și embrioni de animale din speciile ovină și caprină, care au fost recoltați, prelucrați și depozitați în conformitate cu Directiva 92/65/CEE până la 31 decembrie 2013 și sunt însoțiți de un certificat de sănătate emis cel târziu la 31 decembrie 2014, în conformitate cu modelul de certificat de sănătate prezentat în partea 2 din anexa IV la Decizia 2010/472/UE, în versiunea de dinainte de introducerea modificărilor prin prezenta decizie.
            
         Articolul 4
   Prezenta decizie se adresează statelor membre.
   
      Adoptată la Bruxelles, 20 septembrie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  Decizia 2010/470/UE a Comisiei din 26 august 2010 de stabilire a unor modele de certificate de sănătate aplicabile comerțului în interiorul Uniunii cu material seminal, ovule și embrioni de animale din speciile ecvină, ovină și caprină, precum și cu ovule și embrioni de animale din specia porcină (JO L 228, 31.8.2010, p. 15).
   
      (3)  Decizia 2010/472/UE a Comisiei din 26 august 2010 privind importurile de material seminal, ovule și embrioni de animale din speciile ovină și caprină în Uniune (JO L 228, 31.8.2010, p. 74).
   
      (4)  Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (JO L 147, 31.5.2001, p. 1).
   
      (5)  Regulamentul (UE) nr. 630/2013 al Comisiei din 28 iunie 2013 de modificare a anexelor la Regulamentul (CE) nr. 999/2001 al Parlamentului European și al Consiliului de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (JO L 179, 29.6.2013, p. 60).
   
      ANEXA I
      Anexele III și IV la Decizia 2010/470/UE se modifică după cum urmează:
      
                  1.
               
               
                  În anexa III, partea A se înlocuiește cu următorul text:
                  „PARTEA A
                  Model de certificat de sănătate IIIA pentru comerțul în interiorul Uniunii cu loturi de material seminal de la animale din speciile ovină și caprină recoltat în conformitate cu Directiva 92/65/CEE a Consiliului după 31 august 2010 și expediat de la un centru de colectare a materialului seminal autorizat care este locul de origine al materialului seminal
                  
                     
                  
                     
                  
                     
               
            
                  2.
               
               
                  În anexa IV, partea A se înlocuiește cu următorul text:
                  „PARTEA A
                  Model de certificat de sănătate IVA pentru comerțul în interiorul Uniunii cu loturi de ovule și embrioni de la animale din speciile ovină și caprină recoltați sau produși în conformitate cu Directiva 92/65/CEE a Consiliului după 31 august 2010 și expediați de o echipă de colectare sau producție de embrioni autorizată care este echipa de origine a ovulelor sau embrionilor
                  
                     
                  
                     
                  
                     
               
            
   
      ANEXA II
      Anexele II și IV la Decizia 2010/472/UE se modifică după cum urmează:
      
                  1.
               
               
                  În partea 2 a anexei II, secțiunea A se înlocuiește cu următorul text:
                  „Secțiunea A
                  
                  Modelul 1 – Certificat de sănătate pentru materialul seminal expediat dintr-un centru autorizat de recoltare a materialului seminal care este locul de origine a materialului seminal
                  
                     
                  
                     
                  
                     
                  
                     
                  
                     
                  
                     
               
            
                  2.
               
               
                  În anexa IV, partea 2 se înlocuiește cu următorul text:
                  „PARTEA 2
                  
                     Model de certificate de sănătate pentru importurile transporturilor de ovule și embrioni de animale din speciile ovină și caprină